Twilight – Aamunkoi, osa 1
Twilight – Aamunkoi, osa 1 () on vuonna 2011 ensi-iltansa saanut "Twilight"-elokuvasarjan toiseksi viimeinen elokuva, jonka on ohjannut Bill Condon. Elokuvan pääosissa näyttelevät Kristen Stewart, Robert Pattinson ja Taylor Lautner. "Twilight – Aamunkoi, osa 1" kuuluu Summit Entertainmentin kirjailija Stephenie Meyerin fantasiakirjasarja "Houkutuksen" pohjalta tekemään elokuvasarjaan, ja sitä edeltävät elokuvat "Twilight – Houkutus" (2008), "Twilight – Uusikuu" (2009) ja "Twilight – Epäilys" (2010). Sen jatko-osa "Twilight – Aamunkoi, osa 2" sai ensi-iltansa vuonna 2012.
Jackson Rathbone
Asuttuaan lyhyen aikaa Los Angelesissa Rathbone otettiin mukaan ohjelmaan nimeltä "Disney 411", jossa esiintyivät myös Hilary Duff ja siskosduo Aly & AJ. Jackson vieraili myös sarjoissa "O.C." ja "Kodinpuolustaja". Hänen elokuvauraansa sisältyvät muun muassa roolit elokuvissa "River's End" ja "Pray for Morning". Rathbone koe-esiintyi vuonna 2008 Edward Cullenin osaan elokuvassa "Twilight – Houkutus", joka perustuu Stephenie Meyerin samannimiseen kirjaan, ja selviytyi neljän viimeisen ehdokkaan joukkoon. Hän ei lopulta saanut roolia, mutta hänet valittiin sen sijaan Jasper Halen osaan samassa elokuvassa. Rathbone esitti Jasperia myös elokuvan jatko-osassa "Twilight – Uusikuu", jonka ensi-ilta oli 20. marraskuuta 2009, sekä sarjan kolmannessa osassa "Twilight – Epäilys", joka ilmestyi teattereihin 30. kesäkuuta 2010. Elokuvasarjan päätöselokuva tehdään kaksiosaiseksi. Päätöselokuva on nimeltään "Twilight – Aamunkoi", ja sen ensimmäinen osa saa ensi-iltansa vuonna 2011 ja toinen osa vuonna 2012.